CELEX: 62019CN0913
Language: sl
Date: 2019-12-13 00:00:00
Title: Zadeva C-913/19: Predlog za sprejetje predhodne odločbe, ki ga je vložilo Sąd Rejonowy w Białymstoku (Poljska) 13. decembra 2019 – CNP spółka z o.o./Gefion Insurance A/S

17.2.2020   
            
            
               SL
            
            
               Uradni list Evropske unije
            
            
               C 54/45
            
         
      Predlog za sprejetje predhodne odločbe, ki ga je vložilo Sąd Rejonowy w Białymstoku (Poljska) 13. decembra 2019 – CNP spółka z o.o./Gefion Insurance A/S
      (Zadeva C-913/19)
      (2020/C 54/49)
      Jezik postopka: poljščina
      
         Predložitveno sodišče
      
      Sąd Rejonowy w Białymstoku
      
         Stranki v postopku v glavni stvari
      
      
         Tožeča stranka: CNP spółka z o.o.
      
         Tožena stranka: Gefion Insurance A/S
      
         Vprašanja za predhodno odločanje
      
      
                  1.
               
               
                  ali je treba člen 13(2) v povezavi s členom 10 Uredbe (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (1) razlagati tako, da v sporu med podjetnikom, ki je od oškodovanca odkupil terjatev proti zavarovalnici iz naslova zavarovanja civilne odgovornosti, in to zavarovalnico ni izključeno ugotavljanje pristojnosti sodišča na podlagi člena 7, točka 2, ali člena 7, točka 5, te uredbe?
               
            
                  2.
               
               
                  Če je treba na prvo vprašanje odgovoriti pritrdilno: ali je treba člen 7, točka 5, Uredbe (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah razlagati tako, da je gospodarska družba, ki deluje na ozemlju države članice in ki obravnava odškodninske zahtevke v zvezi s premoženjsko škodo v okviru obveznega zavarovanja avtomobilske odgovornosti ter ki deluje v okviru pogodbe z zavarovalnico, ki ima sedež v drugi državi članici, podružnica, predstavništvo ali poslovna enota te zavarovalnice?
               
            
                  3.
               
               
                  Če je treba na prvo vprašanje odgovoriti pritrdilno: ali je treba člen 7, točka 2, Uredbe (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah razlagati tako, da pomeni samostojno podlago za pristojnost sodišča države članice, v kateri je prišlo do škodnega dogodka, pri katerem upnik, ki je od oškodovanca odkupil terjatev v okviru obveznega zavarovanja civilne odgovornosti, vloži tožbo zoper zavarovalnico, ki ima sedež v drugi državi članici?
               
            
         (1)  UL 2012, L 351, str. 1.